Michael Schumacher ontwaak uit koma | Maroela Media
Die Formule Een-kampioen Michael Schumacher se familie het aangekondig dat hy amper ses maande ná sy ski-ongeluk uit sy geïnduseerde koma ontwaak het.
Die BBC berig dat die familie die nuus in 'n verklaring bekend gemaak het. Volgens die verklaring is die 45-jarige Schumacher uit die hospitaal in Grenoble, Frankryk ontslaan en sal sy rehabilitasie by 'n onbekende plek voortgesit word. Sy familie het ook diegene bedank wat vir Schumacher boodskappe van ondersteuning gestuur het.
Schumacher het op 29 Desember tydens 'n ski-ongeluk by Meribel ernstige kopbeserings opgedoen. Hy moes twee operasies ondergaan en was sedertdien in 'n geïnduseerde koma . Dokters het op 30 Januarie gesê hulle is besig om sy medikasie te verminder in 'n poging om hom uit die koma wakker te maak.
koma Michael Schumacher ontwaak ski-ongeluk
Dis wonderlike nuus!!! Dank die Here…..!
Sterkte vir die Muhammad Ali van F1. Hoop die pad na algehele herstel is maklik en kort.
Prys die Here vir die wonderwerk. Amen
That is great news all our prayers did work. You will always be in our prayers and will recover 100%.